Tõlkeõpetuse ja -uuringute osakond
TÜ õppekava on rahvusvahelise võrgustiku European Master’s in Translation liige ja vastab kõrgetele rahvusvahelistele standarditele ning kannab EMT kvaliteedimärki, millega tähistatakse tõlkijahariduse kokkulepitud nõuetele vastavaid ülikoolide kirjaliku tõlke magistriõppe programme. Võrgustik toimib liikmesprogrammide foorumina ja aitab vahetada häid tavasid.
Miks õppida tõlkimist?
Valdad hästi võõrkeeli? Tunned huvi maailmas toimuva vastu? Äkki sa ei tea, kas jätkata juba alustatud rada või otsida uusi väljakutseid? Tartu Ülikooli tõlkeõpetuse magistriprogramm annab sulle suurepärase võimaluse oma huvide rahuldamiseks, oskuste edasiarendamiseks ja tööturul nõutud eriala omandamiseks. Tartu Ülikooli tõlkeõpetuse ja -uuringute osakonnas on võimalik õppida kirjaliku tõlke eriala.
Tõlkeeriala üliõpilased on öelnud...
- tõlkimine annab võimaluse tutvuda erinevate elualadega;
- õpid selgeks, kuidas kiiresti ja erinevatest kohtadest infot leida;
- tõlkija töö annab vabaduse valida, kus ja millal tööd teed;
- võõrkeeled (ja emakeel!) arenevad õppimise käigus.
Tõlkesuunad


Tõlkeõpetuse õppekava annab lõpetajale praktilised oskused ja ettevalmistuse asuda tööle tõlkijana. Vilistlased on leidnud töö tõlkebüroodes, kirjastustes, ministeeriumites, saatkondades, ettevõtluses, Euroopa Liidu institutsioonides ja mujal.
Õppejõud
NB! Suulise tõlke erialale 2020. a vastuvõttu ei toimu.